《堂上有遗膻》
宋代·王安国

堂上有遗膻，堂下无聚蚁。但知嗜欲求，不必风雨至。

客方笑嗜嗜，贪得故无几。安知万类中，趋舍忘彼己。

天乎顾人寰，等是一时戏。受形巨细分，阽危后先尔。

浸淫蚍蜉生，穴柱从此始。庄生亦知言，信矣当弃智。

作者简介：王安国（1028年-1074年）字平甫，王安石大弟。熙宁进士。北宋临川（今江西省东乡县上池村）人。北宋著名诗人。世称王安礼、王安国、王雱为“临川三王”。王安国器识磊落，文思敏捷，曾巩谓其“于书无所不通，其明于是非得失之理为尤详，其文闳富典重，其诗博而深。